text: आमिर खान और अमिताभ बच्चन पहली बार एक साथ फिल्म ठग्स ऑफ हिंदोस्तान में स्क्रीन शेयर करने को तैयार हैं. इन दोनों सुपरस्टार्स को एक साथ बड़े पर्दे पर देखना फैन्स के लिए यकीनन बड़ा ट्रीट है. दोनों ना केवल स्क्रीन शेयर करेंगे बल्कि एक दूसरे के साथ एक्शन सीन करते हुए भी नज़र आएंगे. बिग बी और आमिर के फैन्स के लिए एक और अच्छी खबर है. इस फिल्म में दोनों एक साथ डांस करते हुए भी नज़र आएंगे. जी हां, मेकर्स फिल्म का पहला गाना वाश्मल्ले रिलीज़ करने वाले हैं.